મહારાષ્ટ્રમાં અહમદનગર-ઔરંગાબાદ ધોરીમાર્ગ પર અહમદનગરથી લગભગ ૪૦ કિ.મી.નાં અંતરે ‘શિંગણાપુર’ ગામ આવેલું છે. જે સૂર્યપુત્ર શનિદેવના તીર્થધામ તરીકે શનિ-શિંગણાપુરના નામે ભારતભરનાં શ્રદ્ધાળુઓમાં પ્રચલિત છે. આ સમગ્ર પ્રદેશ તપોભૂમિ સમાન છે. અહમદનગરની પ્રવરાનદીનાં તટ પર આવેલું નેવાસા પણ પ્રસિદ્ધ તીર્થસ્થળ છે. અહીં સંત જ્ઞાનદેવ તથા તેમના કુટુંબીજનોએ કરવીરેશ્વરાં મંદિરમાં લગભગ બે વર્ષ સુધી નિવાસ કર્યો હતો. સંત જ્ઞાનેશ્વર દ્વારા તેમનાં પ્રસિદ્ધ ગ્રંથ ‘જ્ઞાનેશ્વરી’ની રચના અહીં તે દરમ્યાન જ કરવામાં આવી હતી અને આજ પાવન ધરતી પર શનિ-શિંગણાપુરનું માહાત્મ્ય છે.